CELEX: C2004/201/14
Language: et
Date: 2004-08-07 00:00:00
Title: Kohtuasi C-204/04: Hagi, mille esitas Euroopa Ühenduste Komisjon 7. mail 2004 Saksamaa Liitvabariigi vastu

7.8.2004   
            
            
               ET
            
            
               Euroopa Liidu Teataja
            
            
               C 201/7
            
         Hagi, mille esitas Euroopa Ühenduste Komisjon 7. mail 2004 Saksamaa Liitvabariigi vastu
   (Kohtuasi C-204/04)
   (2004/C 201/14)
   Euroopa Ühenduste Kohus on saanud 7. mail 2004 hagi Saksamaa Liitvabariigi vastu, mille on esitanud Euroopa Ühenduste Komisjon, keda esindavad Nicola Yerrek, kes on komisjoni juriidilise teenistuse liige, ja Horstpeter Kreppel, kes tegutseb komisjoni õigustalituse liikmesriikide vahelise ametnike vahetusprogrammi raames, ning kes on valinud kohtudokumentide kättetoimetamise aadressi Luksemburgis.
   Komisjon palub Euroopa Kohtul:
   
               1.
            
            
               tunnistada, et Saksamaa Liitvabariik on rikkunud meeste ja naiste võrdse kohtlemise põhimõtet, mis tuleneb nõukogu direktiivi 76/207/EÜ artiklitest 1, 2 ja 5 ning nõukogu direktiivi 97/81/EÜ (Euroopa Tööandjate Föderatsiooni, Euroopa Ametiühingute Konföderatsiooni ja Euroopa Riigiosalusega Ettevõtete Keskuse osalist tööaega käsitlev raamkokkulepe) lisa artiklist 4, kuna
               naisi, kes moodustavad suurima osa 18-tunnise töönädalaga osalise tööajaga töötajatest Saksamaa avalikus teenistuses, diskrimineeritakse kaudselt, sest
               
                           a)
                        
                        
                           vastavalt Bundespersonalvertretungsgesetze'i (seadus avalike teenistujate esindusõiguse kohta) artikli 14 lõikele 2 ja sellest tulenevatele vastavatele eeskirjadele on osalise tööajaga töötajad need, kes:
                           
                                       —
                                    
                                    
                                       Baieri
                                    
                                 
                                       —
                                    
                                    
                                       Berliini
                                    
                                 
                                       —
                                    
                                    
                                       Breemeni
                                    
                                 
                                       —
                                    
                                    
                                       Hesseni
                                    
                                 liidumaades töötavad osalise tööajaga regulaarselt vähem kui 18 tundi nädalas;
                        
                     
                           b)
                        
                        
                           
                                       —
                                    
                                    
                                       Mecklenburg-Vorpommerni
                                    
                                 
                                       —
                                    
                                    
                                       Saksimaa
                                    
                                 
                                       —
                                    
                                    
                                       Schleswig-Holsteini
                                    
                                 
                                       —
                                    
                                    
                                       Tüüringi
                                    
                                 liidumaades töötavad vähem kui pool normaaltööajast nädalas;
                        
                     
                           c)
                        
                        
                           
                                       —
                                    
                                    
                                       Baden-Württembergi
                                    
                                 
                                       —
                                    
                                    
                                       Brandenburgi
                                    
                                 
                                       —
                                    
                                    
                                       Reinimaa-Pfalzi
                                    
                                 
                                       —
                                    
                                    
                                       Saksi-Anhalti
                                    
                                 liidumaades töötavad vähem kui 1/3 normaaltööajast nädalas;
                        
                     
                           d)
                        
                        
                           Põhja-Rein-Vestfaali liidumaas töötavad vähem kui 2/5 normaaltööajast nädalas;
                        
                     
                           e)
                        
                        
                           Alam-Saksi liidumaas töötavad ühe aasta jooksul kuni kahe kuu vältel vähem kui 15 tundi nädalas;
                           ei saa osaleda töötajate esindusorganite valmistel.
                        
                     
         
               2.
            
            
               Jätta kohtukulud Saksamaa Liitvabariigi kanda.
            
         Õiguslikud alused ja peamised argumendid
   Avaliku teenistuse osalise tööajaga töötajate, kes tavaliselt on hõivatud vähem kui 18 töötundi nädalas (töötundide määr on mõnes liidumaas madalam), väljajäämist nii liitvabariigi kui ka peaaegu kõikide liidumaade töötajate esindusorganite valimisest, on kaudne naiste diskrimineerimine, sest naised moodustavad suurima osa osalise tööajaga töötajatest. Seega on tegemist direktiivi 76/207/EMÜ rikkumisega. Lisaks sellele ei ole eeskiri kooskõlas direktiiviga 97/81/EÜ, mille kohaselt ei tohi ebasoodsamasse olukorda seada osalise tööajaga töötajaid võrreldavate täistööajaga töötajate suhtes juhul, kui erinev kohtlemine ei ole objektiivselt õigustatud.
   Töötajate esindusorganite valmistest väljajäämisel puudub objektiivne alus. Kõnealuse personali piiratud kohalolekut töökohal on võimalik korvata paindliku tööajakorralduse ja kaasaegsete kommunikatsioonivahenditega. Vastav valimisega seotud piirang ei tulene Betriebsverfassungsgesetz'ist, mis käsitleb töötajate esindajate valimist töötajate nõukogusse era- õiguslike ettevõtete juures. Sellel esindusel on samasugune ülesanne kui avalike teenistujate esindajatel. Väljajäänud grupi esindatus töötajate esindusorganist on väga oluline nende spetsiifiliste huvide tõttu, mis vastasel juhul jäävad tähelepanuta.